
QISHLOQ XO‘JALIК EКINLARINI SUG‘ORISH REJIMI. NOMAVSUMIY DAVRDA SUG‘ORISH TURLARI VA ULARNING AHAMIYATI
Maqsad: Talabalarga qishloq xo‘jalik ekinlarining suvga bo‘lgan talabi, iqlim mintaqalari, tuproq sharoitlari, sizot suvlar chuqurligi va ularning minerallashganlik darajasi, parvarish qilinayotgan ekin turi yoki navining biologik xususiyatlari, ekinlarni yomg‘irlatib va tuproq orasidan sug‘orish texnikasi, sug‘orish sonini aniqlash, sug‘orish va mavsumiy sug‘orish me’yorlarini va mo‘tadil sug‘orish muddatlarini belgilash kabi manbalar asosida ma‘lumotlar berish.

5.Qishloq xo‘jaliк eкinlarini sug‘orish usullari va texniкasi














1. Sug‘orish rejimini belgilovchi omillar.
Qishloq xo‘jalik ekinlarini sug‘orish rejimi deganda biz o‘simliklarning rivojlanish fazalariga ko‘ra sug‘orish sonini aniqlash, sug‘orish va mavsumiy sug‘orish me’yorlarini va mo‘tadil sug‘orish muddatlarini belgilashni tushunamiz.
Qishloq xo‘jalik ekinlarining suvga bo‘lgan talabi iqlim mintaqalari, tuproq sharoitlari, sizot suvlar chuqurligi va ularning minerallashganlik darajasi, parvarish qilinayotgan ekin turi yoki navining biologik xususiyatlari bilan aniqlanadi.
Ekinlarni sug‘orish rejimini to‘g‘ri belgilash uchun Markaziy Osiyo hududi quyidagi iqlim va gidrogeologik mintaqalarga bo‘lingan: Shimoliy iqlim mintaqasi o‘z ichiga Qoraqalpog‘iston, Xorazm viloyati, Toshkent va Samarqand viloyatlarining shimoliy tog‘ oldi rayonlarini oladi. Bu yerda vegetatsiya davri 200 kundan oshmaydi, yillik o‘rtacha harorat +12,50C, iyulda +25…+260C, aprel-oktyabrda haroratlar yig‘indisi 3800-3900 0C, bug‘lanish esa 1500 mm.ni tashkil etadi.
Markaziy iqlim zonasi esa o‘z ichiga Farg‘ona vodiysi, Toshkent viloyati, Sirdaryo, Samarqand viloyatlarini, Buxoro, Qashqadaryo va Surxondaryo viloyat-larining shimoliy tumanlarini o‘z ichiga oladi. Bu yerda vegetatsiya davri 200-220 kun, haroratlar yig‘indisi 4000-42000C, yillik o‘rtacha harorat +12,5…+13,50C, iyulda 26-300C, bug‘lanish 1500-1700 mm.
Janubiy iqlim zonasida Buxoro, Qashqadaryo, Surxondaryo viloyatlari joylashgan. Bu yerda vegetatsiya davri 240-260 kun, haroratlar yig‘indisi 4600-50000C, yillik o‘rtacha harorat +14,5…150C, iyulda 32-330S, bug‘lanish esa 1800-2000 mm.
Har bir iqlim zonasi o‘z navbatida gidrogeologik rayonlarga bo‘lingandir. Birinchi gidrogeologik rayon o‘z ichiga sizot suvlari 3-4 m chuqurlikda joylashgan bo‘z tuproqlarni oladi. Gidrogeologik koeffisent (К) 1 ga teng. Ikkinchi gidrogeologik rayon sizot suvlari 2-3 m chuqurlikda joylashgan qoramtir bo‘z va o‘tloqi tuproqlarni o‘z ichiga oladi. К-0,85. Uchinchi gidrogeologik rayon esa sizot suvlari 1-2 m chukurlikda joylashgan o‘tloqi tuproqlarni o‘z ichiga olib, bu yerda К-0,60.
To‘rtinchi gidrogeologik rayonda sizot suvlari 1 m gacha chuqurlikda joylashgan bo‘lib, ularga o‘tloqi botqoq va botqoq tuproqlar misol bo‘ladi. К-0,40.
Shimoliy iqlim mintaqasida g‘o‘zani 1-2-0 yoki 1-3-0 sxemada 3-4 marta sug‘orish kifoya qilsa, markaziy iqlim mintaqasida 2-3-0 yoki 2-4-1 sxemada 5-7 marta, janubiy iqlim mintaqasida 1-5-1 yoki 2-6-1 sxemada 7-9 marta sug‘orish kifoyadir.
G‘o‘zani sug‘orish soni gidrogeologik rayonlarga ham bog‘liq bo‘lib, IV gidrogeologik rayonda 3-4 marta sug‘orilsa, I rayonda sug‘orish soni bir muncha ko‘paytiriladi.
2.Mavsumiy sug‘orish me’yori va umumiy suvga bo‘lgan ehtiyoj
Mavsumiy sug‘orish me’yori bu 1 ga maydonga 1 mavsum davomida berila-digan suv miqdoridir. U quyidagi ifoda yordamida aniqlanadi:
MH = E- 10aP - (WH - Wk) - Wg, m3/ ga.
bu yerda: E- jami suvga bo‘lgan talab, m3/ga; P - yog‘in miqdori, mm; 10-mm ni m3/ga ga aylantiruvchi ko‘paytiruvchi; a-yog‘in suvlaridan foydalanish koeffitsenti (shimoliy va markaziy iqlim zonasi -0,8-0,9; janubiy 0,4-0,6); WH va Wk-vegetatsiya boshidagi va oxiridagi tuproqning nam zaxirasi, m3/ga; Wg-sizot suvlaridan o‘simlik foydlanadigan miqdor, m3/ga. Jami suvga bo‘lgan talab quydagicha aniqlanadi:
E = U x Кu x Z x К x i
bu yerda: U-rejalashtirilgan hosildorlik, s/ga;
Кu-suvga bo‘lgan talab koeffitsienti, m3/ga;
К-gidrogeologik koeffitsent (1-0,4);
Z-zonallik koeffitsienti (shimoliy-0,85; markaziy 1,0; va janubiy zonada -1,15).
g-serunum yerlar uchun tuzatish koeffitsienti (0,90-0,92).
Umumiy suvga bo‘lgan talabning 65-70% ini o‘simlik transpiratsiyaga sarflaydi va 30-35 % i bug‘lanishga sarflanadi.
G‘o‘za gullashgacha umumiy ehtiyojini 20-25 % ini sarflasa, gullash-meva to‘plash fazasida 55-65% va pishish davrida 15-20% ini talab qiladi.
Mavsumiy sug‘orish me’yori iqlim zonalari va sug‘orish usullariga ham bog‘liqdir.
3.Sug‘orish me’yori va uni hisoblash.
Bir gektar yerga bir marta sug‘orishda beriladigan suv miqdori sug‘orish me’yori deyiladi. Sug‘orish me’yorini to‘g‘ri belgilash uchun tuproqni nam sig‘imini sug‘orishdan oldingi tuproqning yo‘l qo‘yiladigan quyi namligini, hisobiy qatlam qalinligi va tuproqning hajmiy massasini bilish zarurdir va shuningdek suvni sug‘orish vaqtida bug‘lanishga sarflanishini bilish kerak.
Sug‘orish me’yori quyidagi ifoda yordamida aniqlanadi:
m = (A - B) x h + k , m3/ga.
bu yerda: A- Tuproqning nam sig‘imi, hajmga nisbatan % ;
B-sug‘orishdan oldingi tuproqning namligi, hajmga nisbatan %;
h-hisobiy qatlam qalinligi, m;
k-sug‘orish vaqtida suvni bug‘lanishga yo‘qolishi (5-10%).
Hisobiy qatlam qalinligi g‘o‘za uchun quyidagichadir: gullashgacha 50-70 sm, gullash-meva to‘plash davrida -70-100 sm va pishish davrida 100 sm.
Sug‘orish me’yori iqlim zonalariga, tuproq-gidrogeologik sharoitlarga bog‘liqdir. Masalan, yengil tuproqlarda u 700-800 m3/ga ni tashkil qilsa, og‘ir tuproqlarda 1000-1200 m3/ga ga yetadi. Yengil tuproqlarda ekinlarni oz normada tez-tez sug‘orish kerak bo‘lsa, og‘ir tuproqlarda, katta normada kamroq sug‘orish kerak. Sho‘rlangan yerlarda esa sug‘orish me’yori 20-25% ga, mavsumiy sug‘orish me’yori 25-30% ga ko‘paytiriladi.
Markaziy Osiyo respublikalari hududi yog‘ingarchilik miqdori, vegetatsiya davri davomiyligi, iqlim elementlariga ko‘ra 3 ta iqlim zonasiga bo‘lingan. Shimoliy iqlim zonasi o‘z ichiga Xorazm, Qoraqalpog‘iston, Toshkent va Samarqand viloyatlarining shimoliy tog‘li hududlarini hamda Janubiy Qozog‘iston viloyatini oladi. Janubiy iqlim zonasi Surxondaryo, Qashqadaryo va Navoiy viloyatining janubiy hududlarini o‘z ichiga oladi. Qolgan hudud esa Markaziy iqlim zonasini tashkil etadi.
Iqlim va tuproq sharoitlarining turlicha bo‘lishi bu mintaqalarda novegetasion davrda u yoki bu sug‘orish turlarini qo‘llashni taqozo etadi. Respublika sharoitida oktyabrdan to aprel oyiga qadar quyidagi sug‘orishlar o‘tkaziladi: 1) Shudgordan oldin sug‘orish; 2) Sho‘r yuvish maqsadida sug‘orish; 3) Nam to‘plash maqsadida sug‘orish; 4) Ekin ekishdan oldin sug‘orish; 5) Chigit suvi berish; 6) Sovuq urishiga qarshi sug‘orish.




4. Shudgordan oldin, sho‘r yuvish, nam to‘plash, ekishdan oldin, chigit suvi va sovuq urishiga qarshi sug‘orish.
1.Shudgordan oldin sug‘orish.
Bedapoyalar, g‘alla, makkajo‘xori ekinlaridan bo‘shagan dalalarni shudgorlash davrida tuproq namligi haddan tashqari kamayib ketadi. Namligi mo‘’tadil bo‘lmagan tuproqni shudgor qilishda yerga sifatsiz ishlov beriladi (katta-katta kesaklar ko‘chadi), qishloq xo‘jalik mashinalariga tuproq katta qarshilik ko‘rsatadi. Shu sababdan bunday tuproqlar shudgordan oldin eski egatlar orqali yoki bostirib sug‘oriladi. Sug‘orishlar tuproqni mayin haydalishini ta’minlaydi. Bunday sug‘orishlar shudgordan 10-12 kun oldin yengil mexanik tarkibli tuproqlarda 800-900 m3/ga, o‘rtacha va og‘ir mexanik tarkibli tuproqlarda 1000-1200 m3/ga me’yorda o‘tkaziladi. Bu sug‘orish me’yori tuproqni ustki, haydaladigan qatlamini to‘liq namiqtirishga yetarli hisoblanadi. Yer yetilishi bilan tuproq kerakli chuqurlikda haydaladi.
2.Sho‘r yuvish maqsadida sug‘orish.
O‘zbekistondagi sug‘oriladigan maydonlarning deyarli yarmisi har xil darajada sho‘rlangan. Tuproq tarkibidagi ortiqcha tuzlar o‘simliklarga zararli ta’sir ko‘rsatadi - o‘simlik yaxshi o‘sib - rivojlanmaydi va hosildorlik keskin kamayib ketadi. Sho‘rxok yerlarda o‘simlik deyarli o‘sib rivojlanmaydi. Tuproq tarkibidagi tuzni yo‘qotishning eng asosiy bevosita tadbiri - bu sho‘r yuvishdir. Sho‘r yuvish samaradorligi uni o‘tkazish muddati, sho‘r yuvish me’yorlarini to‘g‘ri tanlash, tuproqni sho‘r yuvishga qanday tayyorlanganligi , sho‘r yuvish usullari kabilarga bog‘liq.
Ilmiy tadqiqot muassasalarining tavsiyalariga ko‘ra qumloq, yengil soz mexanik tarkibli kam sho‘rlangan yerlarda tuproq 1-2 marta 1500-2000 m3/ga me’yorda, o‘rta soz tuproqli kam sho‘rlangan yerlar 2 marta 2500 m3/ga me’yorda, og‘ir soz tuproqli o‘rtacha sho‘rlangan yerlar 2-3 marta 3000-3500 m3/ga me’yorda, og‘ir mexanik tarkibli kuchli sho‘rlangan yerlar 4 marta 4000 m3/ga umumiy me’yorda yuviladi.
Tuproq sho‘ri kuzgi shudgorishdan so‘ng - kuz va erta qish oylarida yuvilsa yaxshi samara beradi. Xorazm va Qoraqalpog‘istonda sho‘r yuvishning qulay muddatlari 1-10 dekabr va qo‘shimcha fevral oxiridan 1-10 aprelgacha bo‘lgan muddat hisoblanadi. Mirzacho‘l va Markaziy Farg‘onada 25-31 dekabrgacha, Buxoro, Surxondaryo va Qashqadaryoda 15-20 yanvargacha bo‘lgan muddat qulay hisoblanadi.
[image: Shoʻr yuvish texnologiyasi bilan tanishmisiz?]
1-rasm. Sho‘r yuvish ishlarini tashkil etish.
Sho‘r yuvish cheklarining kattaligi: yaxshi suv o‘tkazuvchan joylarda 0,05 - 0,08 ga, yaxshi tekislangan og‘ir mexanik tarkibli turoqlarda 0,20 - 0,25 ga va o‘rtacha sharoitlarda 0,10 - 0,15 ga.
3. Nam to‘plash maqsadida sug‘orish.
Janubiy iqlim zonasida va sizot suvlari chuqur joylashgan yerlarda qish va bahor oylarida yog‘inning kam bo‘lishi tuproqda kerakli darajada nam to‘planmasligiga, bu esa ekishdan so‘ng to‘liq ko‘chatlar olmaslikka olib keladi. Shu sababdan bunday mintaqalarda fevral oyi va mart oyining boshlarida nam to‘plash maqsadida sug‘orishlar o‘tkaziladi.
[image: Презентация PowerPoint]
2-rasm. Nam to‘plash maqsadida sug‘orish
Nam to‘plash uchun sug‘orish me’yori (M) S.N.Rijov taklif etgan quyidagi ifoda yordamida hisoblanadi:
M = P - (H + К x O)
bunda: P - tuproqning CHDNS, m3/ga;
H - sug‘orish arafasida tuproqning amaldagi nam zahirasi, m3/ga;
К - yog‘inlar hisobiga to‘planadigan suv miqdori koeffitsienti (0,5):
O - sug‘orishdan ekin ekkunga qadar tushadigan yog‘in miqdori, m3/ga:
Nam to‘plash maqsadida sug‘orish me’yorlari quyidagicha:
- yengil mexanik tarkibli tupoqlarda 1000-1200 m3/ga;
- o‘rtacha mexanik tarkibli tuproqlarda 1200-1500 m3/ga;
- og‘ir mexanik tarkibli tuproqlarda 1800 - 2000 m3/ga;
Bunday sug‘orishlar bostirib yoki egatlar orqali o‘tkaziladi.
4. Ekishdan oldin sug‘orish.
Tuproqqa bahorda bir qancha marta ishlov berilganda, bahorni issiq kelishi va shamollar ta’sirida tuproqning yuqorigi qatlamida ekish davrigacha namlik keskin kamayib ketishi mumkin. Uning zahirasini oshirish maqsadida Qashqadaryo, Buxoro, Surxondaryo viloyatlarida ekishdan oldin sug‘orish o‘tkaziladi. Bunday sug‘orishlar ekishdan 20-22 kun oldin yoppasiga bostirib yoki egatlar orqali o‘tkaziladi. Sug‘orish me’yori og‘ir tuproqlarda 1500-1600 m3/ga, qumloq va yengil qumoq tuproqlarda 1000-1200 m3/ga.
Suvni bug‘lanishga isrofgarchiligini kamaytirish uchun yer yetilishi bilan chizellanadi yoki kultivatsiya qilinadi, borona bosiladi.
5. Chigit suvi berish.
Ekish davrida havo harorati keskin ortib ketishi, shamollarning kuchayishi, tuproqni bir necha marta ag‘darib ishlanishi natijasida eng yuqorigi qatlamda namlik keskin kamayib ketishi mumkin, qaysiki bunday yerlarda qiyg‘os ko‘chatlar olmaslikka, olabulalikka olib keladi. Shu sababdan bunday sharoitlarda ekishdan so‘ng chigit suvi beriladi. Buning uchun ekish bilan birgalikda qator oralab, 10-12 sm chuqurlikda egat olib ketiladi va shu egatlarga suv beriladi. Yengil mexanik tarkibli tuproqlarda 700-800 m3/ga, o‘rtacha va og‘ir mexanik tarkibli tuproqlarda 800-900 m3/ga me’yorda juda ehtiyotkorlik bilan o‘tkazilmog‘i lozim. Tuproq yetilishi bilan qator oralari yumshatiladi.
6. Sovuq urishiga qarshi kurash.
Ertagi ekinlar ko‘chati ekilgandan so‘ng yoki mevali daraxtlar gullash davrida sovuq urishi hollari kuzatiladi. Sovuq urishi ta’sirini kamaytirish uchun zudlik bilan sug‘orish o‘tkazilishi mumkin. Bunda, sug‘orish tuproq haroratini va yerga yaqin qatlamdagi havo haroratini bir muncha oshiradi.
5.Qishloq xo‘jaliк eкinlarini sug‘orish usullari va texniкasi
Qator oralari ishlanadigan ekinlar (g‘o‘za, kanop, lavlagi, makkajo‘xori, oq jo‘xori, sabzavot, poliz ekinlari va boshqalar) egat olib sug‘oriladi. Boshoqli don ekinlari va bir yillik hamda ko‘p yillik o‘tlar pol olib bostirib sug‘oriladi. Sholi esa chek olib bostirib sug‘oriladi.
Egatlab sug‘orishda egatlarning uzunligini, bir egatga beriladigan suv sarfini, ularga suv taqsimlashda qo‘llaniladigan materiallarni to‘g‘ri tanlash juda katta ahamiyatga egadir.
Egatlarga suvni chim, qog‘oz-salfetka bilan taqsimlashda har bir egatga suvni bir xilda taqsimlash imkoniyati bo‘lmaydi. Sifon - naylardan, egiluvchan sug‘orish shlanglaridan, tuproq ostidan suv taqsimlash usullaridan foydalanish yo‘li bilan suvchining ish unumini oshirish va barcha egatlarga bir xilda suv taqsimlash mumkin. Agar egatga chim yoki qog‘oz salfetka yordamida suv taqsimlansa 1 suvchi 1 ga yerga 3,5-4 soat sarflasa, sifon-naylardan foydalanilganda esa 1,5-2 soat, tuproq ostidan suv taqsimlash usulida esa arzimagan vaqt ketadi.
Egatga suv berish davomiyligi kam suv o‘tkazuvchan tuproqlarda 24-36 soat, yaxshi suv o‘tkazuvchan tuproqlarda esa 12-16 soat bo‘ladi. Egatga suvni o‘zgaruvchan oqim bilan berish quyidagicha amalga oshiriladi: suv egat oxiriga yetguncha 0,5-0,6 l/s, oxiriga yetganda suv sarfi 2 barobar kamaytiriladi.
2. Egatga suv taqsimlashni quyidagicha mexanizatsiyalashtirish mumkin: tuproq ostidan suv taqsimlash, Sharov - Heynkin sxemasi bo‘yicha yopiq tizimlardan foydalanish, eguluvchan shlanglardan foydalanish, diskert-impulsli sug‘orish tizimini qo‘llash va boshqalar. Shuningdek, PPA-165U, КP-250, TAP-150 mashina va agregatlari suv taqsimlashni mexanizatsiyalashtirishga hamda suv isrofgarchiligini kamaytirishga olib keladi.
Pol olib bostirib sug‘orishda pollar kengligi 25-30 m, uzunligi esa 150-200 m bo‘ladi. Beda 1-yili egatlab sug‘oriladi. Sholini sug‘orish noinjenerlik, yarim injenerlik va injenerlik tipidagi tizimlarda amalga oshirilmoqda. Noinjenerlik va yarim injenerlik sholichilik tizimlarida cheklar kattaligi 0,05-0,3 ga, injenerlik tipidagi tizimlarda esa 1-4 ga va undan kattadir. Injenerlik tipidagi tizimlarda cheklar kengligi 200-250 m, uzunligi 1000 m gacha yetmoqda.
Yomg‘irlatib sug‘orish.
Oxirgi yillarda ko‘plab suv tejovchi texnologiyalar (tomchilatib, tuproq osti, diskret sug‘orish) qatori kabi keng qamrovli yomg‘irlatib sug‘orish tizimi ham jadal rivojlanib bormoqda. Bu tizim avtomatlashtirilgan sug‘orish tizimi bo‘lib, ulardan biri aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimidir. Bu tizim markaziy aylanma mexanizm asosida ishlaydi. U katta maydonlarni bir xil me’yorda sug‘orishni amalga oshirish imkoni bilan bir qatorda suvdan samarali foydalanishni ta’minlaydi. Markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimi zamonaviy qishloq xo‘jaligida sug‘orishning eng samarali va iqtisodiy jihatdan manfaatli usuli sifatida keng qo‘llaniladi. Bu tizimni rivojlangan va rivojlanayotgan davlatlarda “Pivot” tizimi deyiladi. Ushbu tizim AQSh, Yevropa, Turkiya, Xitoy, Avstraliya mamlakatlarida turli ekinlar, xususan, g‘o‘za yetishtirishda keng qo‘llanilib, fermerlar yuqori samaradorlikka erishib kelmoqda. Masalan, AQShning Nebraska shtatidagi jami yer maydonining taxminan 85% qismi markaziy pivot tizimi orqali sug‘oriladi. Aynan dunyo miqyosida bugungi kunda 10,0 mln ga yaqin maydonda markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimi joriy etilgan. Bir sug‘orish mashinasi yordamida maksimal 50,0 ga maydonni sug‘orish imkoniyati mavjud. Markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimi – sug‘oriladigan maydonning markaziy nuqtasi atrofida aylanadigan, uzun lateral quvurlar bilan jihozlangan sug‘orish tizimi hisoblanadi. Bu tizim suvni markaziy nuqta orqali olib, aylanadigan lateral quvurlar orqali tarqatadi. Tizimning har bir qismi yerning ma’lum maydonini sug‘orish maqsadida bir xil suv bilan ta’minlaydi. Uning asosiy afzalliklaridan biri – suvni bir xil taqsimlash imkoniyati va avtomatlashtirilgan boshqaruv tizimi orqali suv resurslaridan oqilona foydalanish hisoblanadi. Markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimi suvning bir xil taqsimlanishini ta’minlash bilan birgalikda sug‘oriladigan maydonning har bir qismida maqbul namlik va o‘simlikning o‘sish sharoitini yaxshilaydi. Tizimdagi lateral quvurlar va sprinklerlar maxsus ishlab chiqilgan bo‘lib, suvni mikro-tomchi shaklida taratish orqali suvning bug‘lanishini va yerda oqim hosil bo‘lishining oldini olish uchun moslashtirilgan. Markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimlari zamonaviy texnologiyalar bilan jihozlangan bo‘lib, avtomatlashtirilgan boshqaruv, sensor tizimlari va kompyuterlashtirilgan dasturiy vositalar yordamida ishlaydi. Ushbu imkoniyatlar tizimning ishlashini yaxshilab, fermerlarga maydonni masofadan nazorat qilish va sug‘orish me’yorini aniqlash hamda sug‘orishni amalga oshirish imkonini beradi. Zamonaviy markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimlaridagi NDVI sensorlari, infraqizil nurlar va boshqa o‘lchov qurilmalari orqali o‘simlik holati, tuproqdagi namlik, havo harorati va boshqa meteorologik ko‘rsatkichlar doimiy ravishda kuzatib boriladi. Ushbu ma’lumotlar avtomatik ravishda tizim boshqaruviga integratsiya qilinadi va suv yetishmasligi indeksi
(Water Deficit Index-WDI) hisoblanib, sug‘orish muddati va miqdorini rejalashtirish imkonini yaratadi. Tizimni loyihalash yer maydonining shakliga bog‘liq bo‘lib, samarali loyihani yaratish uchun maydon o‘lchamlari, shakli va topografiyasi, tuproq turi va boshqa ko‘rsatkichlari hisobga olinadi. Shu bilan bir qatorda yerning fizik-kimyoviy xususiyatlari, tuproq turi va strukturasi, infiltratsiya tezligi va tuproqning suv saqlash xususiyati inobatga olinadi. Markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish tizimi nafaqat mehnat va energiyani tejaydi, balki suvni oqilona taqsimlash orqali o‘simlikning o‘sish sharoitlarini yaxshilaydi, bu esa umumiy hosil va tola sifatiga ijobiy ta’sir ko‘rsatadi. Bugungi kunga qadar turli ishlab chiqaruvchilar markaziy aylanma harakatlanuvchi agregatlar yordamida suv yetkazib beradigan yomg‘irlatib sug‘orish qurilmalarini taklif etmoqda. Har bir ishlab chiqaruvchining o‘ziga xos afzalliklari mavjud bo‘lib, sug‘oriladigan maydonlarga joylashtirish quyidagicha bo‘lishi mumkin: markaziy harakatlanuvchi yomg‘irlatib sug‘orish tizimi (Pivot) – tizim markaziy qo‘zg‘almas nuqta atrofida aylanib, suvni o‘simlikning ehtiyojiga mos ravishda taqsimlaydi. Ushbu tizim eng ko‘p tarqalgan va samarali tizim hisoblanadi. frontal harakatlanuvchi (Linear Move) – bunday tizim butun maydon bo‘ylab to‘g‘ri chiziqda harakatlanadi. Unda markaziy aylanish nuqtasi bo‘lmasdan, bevosita harakati davomida kanal yoki lotokdan suvni olib tarqatadi. Bunda dalaning uzunligi bo‘yicha kanal yoki lotok o‘rnatish va doimiy suv bilan ta’minlash zarur bo‘ladi. Bu esa ma’lum darajada qo‘shimcha xarajat va ekspluatatsiya jarayonini  murakkablashtirishi mumkin. 

3-rasm. Markaziy harakatlanuvchi yomg‘irlatib sug‘orish tizimi.
[image: ]
4-rasm. Frontal harakatlanuvchi yomg ‘irlatib sug ‘orish tizimi. (Linear Move)

Yomg‘irlatib sug‘orish mashina va agregatlaridan keng foydalanish bilan sug‘orishni yanada to‘laroq mexanizatsiyalashtirish mumkin.
Buning uchun uzoqqa va yaqinga otar yomg‘irlatib sug‘oruvchi mashina va agregatlardan foydalanish mumkin (КDU-55, DDN-70, DDA-100MA, "Voljanka", "Fregat", "Кolomno", "Кuban" va boshqalar). КDU-55 moslamasini ish unumi 0,28 ga/soat, bir mavsumda 40 ga maydonni sug‘orishi mumkin, DDN - 70 mashinasining ish unumi 0,3 ga/soat, DDA - 100MA agregatiniki esa 0,85 ga/soat, bir mavsumda 120-150 ga, "Voljanka" mashinasida 1 mavsumda 70-100 ga maydonni sug‘orish mumkin. "Fregat" mashinasi bilan ham shuncha maydon sug‘oriladi.
Yomg‘irlatib sug‘orish yengil qumoq, murakkab relyefli, katta nishabli, suv resurslari kam yerlarda yaxshi samara beradi. Egatlab sug‘orish esa sho‘r va og‘ir mexanik tarkibli tuproqlar, sayoz joylashgan minerallashgan sizot suvlar, sug‘orish suvi minerallashgan va kuchli shamollar bo‘lib turadigan hududlarda yaxshi samara beradi.
Tuproq ostidan sug‘orish
Ekinlarni tuproq orasidan sug‘orish usuli barcha texnologik jarayonlarni mexanizatsiyalashtirishga imkon beradi. Bunda qo‘l mehnati kamayadi, suvdan foydalanish koeffisienti ortadi, hosildorlik ko‘payadi. Bu usulda sug‘orish uchun 35-40 sm chuqurlikda egat bo‘ylab har 80-120 sm oraliqda har 20 sm da teshikchalari bo‘lgan quvurlar yotqiziladi. Suv bosim ostida berilganda tuproqqa shu teshikchalar orqali suv chiqib, uni namlatadi. Bu sug‘orish tizimi yordamida dalaga o‘g‘it ham berish mumkin.
Bog‘ va tokzorlarni tomchilatib sug‘orish usuli tog‘ oldi mintaqalari va past tekisliklarda katta ahamiyatga egadir. Bu usulda sug‘orish uzum hosildorligini deyarli 2 marta oshiradi, suv sarfi 2-3 marta kamayadi. Quvurlarni tuproq ustidan yoki orasidan o‘tkazish mumkin hamda ularni daraxtga osib qo‘yish ham mumkin. Har bir tup atrofida tomchilatgichlar o‘rnatiladi va shular yordamida tup yoniga suv tomchi holatida tushib turadi.
[image: Suv tejamkor sug'orish texnologiyasi: Tuproq ichidan sug'orish Tuproq  ichidan sug'orish tizimi yerning unumdor qatlamidan 40-60 sm chuqurlikda  joylashtirilib, maxsus namlovchi quvur liniyasi tuproq k]
5-rasm. Tuproq ostidan sug‘orish
Tuproq ichidan sug‘orishda suv 40-60 sm chuqurlikda joylashtirilgan namiqtiruvchi quvurlar tizimi orqali o‘simlik ildizi joylashgan qatlamga etkaziladi va tuproq kapillyarlari hisobiga namlantiriladi. Bu usulda suv tuprokka yer ustidan emas, balki ichidan- haydaladigan qavatdan pastda joylashgan suv o‘tkazadigan quvurlar yoki maxsus o‘rnatilgan yer osti yo‘llari (krotlar) orqali beriladi. Quvurlar maxsus bo‘shliqli matyeriallardan yoki ulardagi namiqtiruvchi teshiklar (teshikli) hamda quvurlarning bir-biri bilan ulangan joylaridan (tirqishli) chikkan suv hisobiga tuproq namlanadi. Suv tuproq ichidagi quvurlarga ochiq kanallardan yoki yopiq quvurlardan beriladi. Namlanish sifatiga tuproqning so‘rish kuchi ta’sir qiladi. Tuproqning kapillyar o‘tkazuvchanligi qancha katta bo‘lsa, uning so‘rish kuchi shuncha yuqori bo‘ladi. Tuproqning so‘rish kuchi uning quruq yoki xo‘lligiga bog‘liq bo‘lib, qancha quruq bo‘lsa, shuncha so‘rish kuchi katta bo‘ladi. Bulardan tashqari tuproqning namlanishi uning zarrachalarini kattaligi, uning zichligi va kapillyarligiga bog‘likdir.
[image: Suv tejamkor sug'orish texnologiyasi: Tuproq ostidan sug'orish]
6-rasm. Tuproq ostidan sug‘orish
Tomchilatib sug‘orish.
Tomchilatib sug’orish bog’, tokzor va ekinlarni sug’orish usullaridan biri bo’lib, bunda suv maxsus tomchilatgich apparatlari orqali tomchi shaklida tuproqqa berilib, o’simlikning ildiz tizimi tarqalgan tuproqni lokal namiqtirishga erishiladi. Tomchilatib sug’orishda o’simlik o’suv davri davomida uzluksiz holda suv bilan ta’minlanib turiladi, suv bilan o’g’itlarni aralashtirib berish imkoniyati mavjud. Sug’orish me’yorini bo’lib-bo’lib berish evaziga tuproqda qulay darajadagi namlikni ta’minlash mumkin. 
Tomchilatib sug’orishning afzalliklari bo’lib quyidagilar hisoblanadi: suvdan tejab foydalanish (1,5-2 marotaba kam); hosildorlikni 20-50% ga ortishi; yerni juda tekis bo’lishiga hojat yo’qligi; yomg’irlatib sug’orishga qaraganda kam 
harajat talabligi; muvaqqat sug’orish tarmoqlari qurmaslik va boshqalar. Uning kamchiliklari esa quyidagilardan iborat: tomchilatgich apparat og’izchalarining loyqa bosishi va o’tlar tiqilib qolishi; suvni apparatlar bo’yicha tekis taqsimlanmasligi; quvurlarni kemiruvchilar tomonidan zararlanishi va boshqalar.
Tomchilatib sug’orishning o’ziga xos xususiyatlaridan biri shundaki, ushbu tizimda tuproqning namligi va unga berilayotgan suv to’liq boshqariladi (2-rasm). Sug’orish suvi o’sib rivojlanish davrlari bo’yicha ekinning ehtiyojiga muvofiq dala bo’ylab bir tekisda yetkazib beriladi va tuproqning namiqishini ta’minlaydi. Tomchilatib sug’orishda tuproq namligi doimo namlikning quyi va yuqori chegarasi o’rtasida bo’ladi. Egatlab sug’organda esa tuproq namligi ko’rsatkichi me’yorida ortiq bo’lib ketishi yoki o’simlikning so’lish namligi chegarasiga tushib qolishi mumkin. 
Tomchilatib sug’orishusuli qator afzalliklar bilan bir qatorda quyidagi kamchiliklardan holi emas: tizimni barpo etishga asosiy xarajatlarning nisbatan ko’pligi; quvur va tomchilatgichlarni suvdagi yirik qo’shilmalar, kimyoviy birikmalar bilan ifloslanishi va suv o’tkazmay qo’yishi; suvni dala bo’ylab bir tekisda taqsimlanmasligi; sug’oriladigan dala mikroiqlimini boshqarish mumkinchiligining yo’qligi; bog’ va tokzorlarni qayta barpo etishda tizimni yangidan qurish lozimligi va boshqalar. 
Tomchilatib sug’orish tizimini qo’llash qishloq xo’jaligi ishlab chiqarishini rivojlantirish va barqarorligini taminlashning eng istiqbolli yo’nalishlaridan biri bo’lib hisoblanadi. 
[image: High-Quality Drip Irrigation Systems | Pipelife]
7-rasm. Tomchilatib sug’orish tizimini qo’llash

Tomchilatib sug’orish qishloq xo’jaligi amaliyotida qo’llanilayotgan nisbatan yangi sug’orish usuli bo’lib, bunda maxsus filtrlar yordamida tozalangan suv tomchilatgichlar orqali tomchi shaklida tuproqqa berilib, o’simlikning ildiz tizimi eng ko’p tarqalgan tuproq qatlamini lokal namiqtirishga erishiladi. Tomchilatib sug’orishda sug’orish texnikasining foydali ish koeffitsienti 90-95% ni tashkil etadi (egatlab va yomg’irlatib sug’orishlarda bu ko’rsatkich 70-75% dan ortmaydi); suvdan tejamli foydalanish (odatdagi sug’orishga nisbatan 1,5-2 marta kam); suvning filtratsiya va bug’lanishga eng kam miqdorda bo’lishi; oqova chiqarilmasligi; irrigatsiya eroziyasining yuzaga kelmasligi; qator oralarini zichlanmasdan, doim yumshoq holda bo’lishi; tuproqning qulay namligini ta’minlanishi; o’g’itlarni tuproqqa lokal kiritish imkoniyatining mavjudligi; murakkab relyefli joylarda qo’llash mumkinchiligi; hosildorlikning 20-50 % ga ortishi va boshqalar. Umuman olganda tomchilatib sug’orish eng istiqbolli va tejamli sug’orish usuli hisoblanadi. 
[image: Paхta maydonlarida tomchilatib sugʻorishni joriy etish ragʻbatlantiriladi |  NORMA.UZ]
8-rasm. Tomchilatib sug’orish tizimini qo’llash

Tomchilatib sug’orishni suv resurslari bilan kam ta’minlangan qurg’oqchil mintaqalarda, boshqa sug’orish usullarini qo’llash mumkin bo lmagan murakkab relyefli yerlarda, sug’orish suvi chuchuk yoki kam minerallashgan va suv o’tkazuvchanligi yuqori bo’lgan yengil qumoq, qumli sho’rlanmagan tuproqlar sharoitlarida qo’llash tavsiya etiladi. Bunday sug’orish tizimini chuchuk sizot suvlari 2 m. dan, minerallashgan sizot suvlari 4 m. dan chuqurda bo’lgan sho’rlanmagan va nishobligi 0,05 dan katta yerlarda barpo etish maqsadga muvofiqdir. 

	Atamaning nomlanishi
	Atamaning ma’nosi

	O‘zbek tilida
	Ingliz tilida
	Rus tilida
	

	Sug‘orish usuli
	Irrigation method
	Метод орошения
	Suvni sug‘oriladigan maydonga yetkazib berish va uni tuproq namligiga aylantirishning texnikaviy usullari majmui.

	Sug‘orish turi
	Тип орошения
	Тип орошения
	Suvning o‘simlikka va tuproqqa ko‘rsatadigan ta’siri hamda maqsadiga ko‘ra bo‘linishi (masalan: nam to‘plovchi, vegetatsiya, sho‘r yuvish).

	Egatlab sug‘orish
	Furrow irrigation
	Орошение
	Yer ustidan sug‘orishning eng keng tarqalgan usuli bo‘lib, suv qator oralariga olingan maxsus ariqchalar (egatlar) orqali oqiziladi..

	Yomg‘irlatib sug‘orish
	Sprinkler irrigation
	Дождевое орошение
	Suvni maxsus apparat va sprinklerlar yordamida havoga purkab, mayda tomchilar (yomg‘ir) shaklida yerga berish usuli.

	Pivot tizimi
	Pivot system
	Система поворота
	Markaziy qo‘zg‘almas nuqta atrofida aylanib, aylanma harakat orqali maydonni bir xil me’yorda yomg‘irlatib sug‘oruvchi avtomatlashtirilgan agregat.

	Tomchilatib sug‘orish
	Drip irrigation
	Капельное орошение
	Suvni maxsus plastmassa quvurlar va tomizgichlar yordamida bevosita o‘simlikning ildiz tizimiga kichik miqdorda (tomchilab) uzatish texnologiyasi.

	Diskret (pulsli) sug‘orish
	Discrete (pulsed) irrigation
	Дискретное (импульсное) орошение
	Egatlab sug‘orishda suvni ma’lum vaqt oralig‘ida (davriy ravishda) uzib-uzib, portsiyalar bilan berish orqali suv isrofini kamaytirish usuli.

